CELEX: 52020PC0196
Language: el
Date: 2020-05-15
Title: Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Παγκόσμιου Οργανισμού Τελωνείων (ΠΟΤ) όσον αφορά την έγκριση επεξηγηματικών σημειώσεων, γνωμοδοτήσεων για την κατάταξη ή άλλων γνωμοδοτήσεων για την ερμηνεία του εναρμονισμένου συστήματος και συστάσεων για την εξασφάλιση της ομοιομορφίας στην ερμηνεία του εναρμονισμένου συστήματος βάσει της σύμβασης για το εναρμονισμένο σύστημα

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.5.2020
            COM(2020) 196 final
            2020/0080(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Παγκόσμιου Οργανισμού Τελωνείων (ΠΟΤ) όσον αφορά την έγκριση επεξηγηματικών σημειώσεων, γνωμοδοτήσεων για την κατάταξη ή άλλων γνωμοδοτήσεων για την ερμηνεία του εναρμονισμένου συστήματος και συστάσεων για την εξασφάλιση της ομοιομορφίας στην ερμηνεία του εναρμονισμένου συστήματος βάσει της σύμβασης για το εναρμονισμένο σύστημα
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.Αντικείμενο της πρότασης
            
            
               Η παρούσα πρόταση αφορά την απόφαση-πλαίσιο για τον καθορισμό της θέσης που πρέπει να ληφθεί εξ ονόματος της Ένωσης στις συνεδριάσεις στο πλαίσιο του Παγκόσμιου Οργανισμού Τελωνείων (ΠΟΤ) σχετικά με την προετοιμασία και την έγκριση επεξηγηματικών σημειώσεων, γνωμοδοτήσεων για την κατάταξη, άλλων γνωμοδοτήσεων για την ερμηνεία του εναρμονισμένου συστήματος και συστάσεων για την εξασφάλιση της ομοιομορφίας στην ερμηνεία και εφαρμογή του εναρμονισμένου συστήματος βάσει της σύμβασης για το εναρμονισμένο σύστημα (σύμβαση του ΕΣ). 
            
            
               2.Πλαίσιο της πρότασης
            
            
               2.1.Η διεθνής σύμβαση για το εναρμονισμένο σύστημα περιγραφής και κωδικοποίησης εμπορευμάτων
            
            
               Η διεθνής σύμβαση για το εναρμονισμένο σύστημα περιγραφής και κωδικοποίησης των εμπορευμάτων («σύμβαση του ΕΣ») έχει ως στόχο να διευκολύνει το διεθνές εμπόριο και τη συλλογή, τη σύγκριση και την ανάλυση στατιστικών στοιχείων, ιδίως εκείνων που αφορούν το διεθνές εμπόριο. Περιλαμβάνει ως παράρτημα την ονοματολογία του ΕΣ, η οποία είναι ένα διεθνές εναρμονισμένο σύστημα που επιτρέπει στις συμμετέχουσες χώρες να κατατάσσουν επί κοινής βάσης τα εμπορεύματα που αποτελούν αντικείμενο συναλλαγών, για δασμολογικούς σκοπούς. Ειδικότερα, η ονοματολογία του ΕΣ περιλαμβάνει την περιγραφή των εμπορευμάτων, τα οποία κατατάσσονται σε κλάσεις και διακρίσεις, και τους σχετικούς αριθμητικούς κωδικούς τους, με βάση ένα σύστημα εξαψήφιων κωδικών. Η ονοματολογία του ΕΣ αναθεωρείται ανά πενταετία
                  1
                και εφαρμόζεται από περισσότερες των 190 τελωνειακών διοικήσεων παγκοσμίως. Κατά συνέπεια, πάνω από το 98 % του συνόλου των εμπορευμάτων που αποτελούν αντικείμενο εμπορικών συναλλαγών στον κόσμο κατατάσσονται βάσει της ονοματολογίας αυτής. 
            
            
               Η σύμβαση του ΕΣ άρχισε να ισχύει την 1η Ιανουαρίου 1988.
            
            
               Η Ευρωπαϊκή Ένωση και όλα τα κράτη μέλη είναι συμβαλλόμενα μέρη της συμφωνίας
                  2
               .
            
            
               2.2.Ο Παγκόσμιος Οργανισμός Τελωνείων (ΠΟΤ)
            
            
               Ο Παγκόσμιος Οργανισμός Τελωνείων (ΠΟΤ), που ιδρύθηκε το 1952 ως Συμβούλιο Τελωνειακής Συνεργασίας, είναι ανεξάρτητος διακυβερνητικός οργανισμός που έχει ως αποστολή να ενισχύει την αποτελεσματικότητα και την αποδοτικότητα των τελωνειακών διοικήσεων. Εκπροσωπεί 183 τελωνειακές διοικήσεις σε όλο τον κόσμο. Το διευθυντικό όργανο του ΠΟΤ είναι το Συμβούλιο. Κάθε μέλος του Συμβουλίου διαθέτει μία ψήφο. Οι αποφάσεις του Συμβουλίου λαμβάνονται με πλειοψηφία δύο τρίτων από τα παρόντα μέλη του με δικαίωμα ψήφου. Η Ένωση ασκεί, προσωρινά, τα δικαιώματα και τις υποχρεώσεις που απορρέουν από την προσχώρηση στον ΠΟΤ, εν αναμονή της έναρξης ισχύος της τροποποίησης της σύμβασης για τη σύσταση Συμβουλίου Τελωνειακής Συνεργασίας.
            
            
               Η επιτροπή του εναρμονισμένου συστήματος (επιτροπή του ΕΣ — HSC) είναι μια τεχνική επιτροπή επιφορτισμένη με τις προπαρασκευαστικές εργασίες σχετικά με τη σύμβαση του ΕΣ. Τα κυριότερα καθήκοντα της επιτροπής του ΕΣ είναι τα εξής:
            
            
               ·συντάσσει επεξηγηματικές σημειώσεις, γνωμοδοτήσεις για την κατάταξη ή άλλες γνωμοδοτήσεις ως καθοδήγηση για την ερμηνεία του εναρμονισμένου συστήματος, και ασκεί οποιαδήποτε εξουσία ή αρμοδιότητα σχετική με το εναρμονισμένο σύστημα, που το Συμβούλιο του ΠΟΤ ή τα συμβαλλόμενα μέρη θεωρούν χρήσιμη. Μπορεί να συγκροτεί προπαρασκευαστικά όργανα όπως υποεπιτροπές ή ομάδες εργασίας.
            
            
               ·διατυπώνει συστάσεις για να εξασφαλίσει την ομοιομορφία στην ερμηνεία και εφαρμογή των νομικών κειμένων του εναρμονισμένου συστήματος, μεταξύ άλλων με την επίλυση των διαφορών σχετικά με την κατάταξη των εμπορευμάτων μεταξύ των συμβαλλόμενων μερών, ώστε να διευκολύνεται το εμπόριο· 
            
            
               ·προτείνει τροποποιήσεις και επικαιροποιήσεις του εναρμονισμένου συστήματος ώστε να λαμβάνονται υπόψη οι τεχνολογικές εξελίξεις και οι αλλαγές στις εμπορικές πρακτικές, καθώς και άλλες ανάγκες των χρηστών του εναρμονισμένου συστήματος· 
            
            
               ·προωθεί την ευρεία εφαρμογή του εναρμονισμένου συστήματος και εξετάζει γενικά θέματα και θέματα πολιτικής που το αφορούν.
            
            
               Η Ένωση και τα κράτη μέλη της έχουν από κοινού μία μόνο ψήφο στην επιτροπή του ΕΣ. Οι αποφάσεις της επιτροπής του ΕΣ σε θέματα που καλύπτονται από την παρούσα απόφαση-πλαίσιο λαμβάνονται με απλή πλειοψηφία.
            
            
               Σύμφωνα με το άρθρο 8 παράγραφος 2 της σύμβασης του ΕΣ, οι επεξηγηματικές σημειώσεις, οι γνωμοδοτήσεις για την κατάταξη, οι άλλες γνωμοδοτήσεις για την ερμηνεία του εναρμονισμένου συστήματος και οι συστάσεις για την εξασφάλιση της ομοιομορφίας στην ερμηνεία και εφαρμογή του εναρμονισμένου συστήματος, τις οποίες προετοίμασε η επιτροπή του ΕΣ σε μια σύνοδό της, θεωρούνται ότι έχουν εγκριθεί από το Συμβούλιο του ΠΟΤ εάν, το αργότερο μέχρι το τέλος του δεύτερου μήνα που ακολουθεί το μήνα κατά τον οποίο έληξε η συνεδρίαση κατά τη διάρκεια της οποίας εγκρίθηκαν, κανένα συμβαλλόμενο μέρος στη σύμβασης του ΕΣ δεν υπέβαλε στη Γενική Γραμματεία του ΠΟΤ αίτηση για να υποβληθεί το θέμα στο Συμβούλιο του ΠΟΤ. 
            
            
               Σύμφωνα με το άρθρο 8 παράγραφος 3 της σύμβασης του ΕΣ, όταν ένα θέμα φέρεται στο Συμβούλιο σύμφωνα με τις διατάξεις της παραγράφου 2 του εν λόγω άρθρου, το Συμβούλιο εγκρίνει τις εν λόγω επεξηγηματικές σημειώσεις, γνωμοδοτήσεις για την κατάταξη, άλλες γνωμοδοτήσεις ή συστάσεις, εκτός εάν ένα κράτος μέλος του Συμβουλίου που είναι συμβαλλόμενο μέρος στην παρούσα σύμβαση ζητήσει την επανεξέταση του συνόλου ή μέρους τους από την επιτροπή. 
            
            
         
         
            
               2.3.Οι προβλεπόμενες πράξεις 
            
            
               Σύμφωνα με το άρθρο 6 παράγραφος 2 της σύμβασης του ΕΣ, η επιτροπή του εναρμονισμένου συστήματος συνέρχεται δύο φορές κάθε χρόνο. Στην πράξη, οι συνεδριάσεις της επιτροπής του ΕΣ πραγματοποιούνται τον Μάρτιο και τον Σεπτέμβριο. 
            
            
               Η προτεινόμενη απόφαση-πλαίσιο αφορά τις ακόλουθες πράξεις, οι οποίες λαμβάνονται υπόψη και εγκρίνονται προσωρινά από την επιτροπή του ΕΣ, με την επιφύλαξη της έγκρισής τους από το Συμβούλιο του ΠΟΤ μέσω «σιωπηρής διαδικασίας»:
            
            
               (a)επεξηγηματικές σημειώσεις, με τις οποίες αποσαφηνίζεται η ερμηνεία των σημειώσεων, των κλάσεων και των διακρίσεων της ονοματολογίας του ΕΣ,
            
            
               (b)γνωμοδοτήσεις για την κατάταξη, που αντικατοπτρίζουν τις αποφάσεις που έλαβε η επιτροπή του ΕΣ όσον αφορά την κατάταξη συγκεκριμένων προϊόντων,
            
            
               (c)άλλες γνωμοδοτήσεις και συστάσεις σχετικά με την κατάταξη εμπορευμάτων στην ονοματολογία του ΕΣ, όπως αποφάσεις κατάταξης ή άλλες οδηγίες που εγκρίνει η επιτροπή του ΕΣ.
            
            
               Σύμφωνα με το άρθρο 34 παράγραφος 7 στοιχείο α) σημείο iii) του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα
                  3
               , οι τελωνειακές αρχές των κρατών μελών ανακαλούν τις αποφάσεις ΔΔΠ εάν δεν είναι πλέον συμβατές με την ερμηνεία της ονοματολογίας του ΕΣ που απορρέει από τις αποφάσεις κατάταξης, τις γνώμες κατάταξης ή τις τροποποιήσεις των επεξηγηματικών σημειώσεων της ονοματολογίας του ΕΣ, με ισχύ από την ημερομηνία δημοσίευσης της ανακοίνωσης της Επιτροπής στη σειρά «C» της Επίσημης Εφημερίδας της Ευρωπαϊκής Ένωσης.
            
            
               3.Θέση που πρέπει να ληφθεί εξ ονόματος της Ένωσης 
            
            
               3.1. Πρακτικοί περιορισμοί κατά την προετοιμασία και την έγκριση των θέσεων της ΕΕ 
            
            
               Σε καθεμία από τις δύο ετήσιες συνεδριάσεις της η επιτροπή του ΕΣ ασχολείται με σημαντικό αριθμό άκρως τεχνικών ζητημάτων. Ο πίνακας 1 παρουσιάζει, για τα τρία τελευταία έτη, τον όγκο των αποφάσεων που έλαβε η επιτροπή του ΕΣ, ανά είδος απόφασης.
            
            
               Πίνακας 1 Αποφάσεις ανά είδος της επιτροπής του ΕΣ  
            
            
                     
                     
                        Συνεδρίαση
                     
                     
                  
                  
                     
                     
                        HSC/59
                     
                  
                  
                     
                     
                        HSC/60
                     
                  
                  
                     
                     
                        HSC/61
                     
                  
                  
                     
                     
                        HSC/62
                     
                  
                  
                     
                     
                        HSC/63
                           4
                        
                     
                  
                  
                     
                     
                        HSC/64
                     
                  
               
                     
                        Ημερομηνία
                           5
                        
                     
                  
                  
                     
                        13-24/3/2017
                     
                  
                  
                     
                        25/9-6/10/2017
                     
                  
                  
                     
                        1-16/3/2018
                     
                  
                  
                     
                        13-28/9/2018
                     
                  
                  
                     
                        14-29/3/2019
                     
                  
                  
                     
                        16-27/9/2019
                     
                  
               
                     
                        Τροποποιήσεις του ΕΣ
                           6
                        
                     
                  
                  
                     
                        13
                     
                  
                  
                     
                        9
                     
                  
                  
                     
                        9
                     
                  
                  
                     
                        29
                     
                  
                  
                     
                        44
                     
                  
                  
                     
                        2
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Επεξηγηματικές σημειώσεις
                     
                  
                  
                     
                        10
                     
                  
                  
                     
                        21
                     
                  
                  
                     
                        7
                     
                  
                  
                     
                        14
                     
                  
                  
                     
                        16
                     
                  
                  
                     
                        8
                     
                  
               
                     
                        Γνωμοδοτήσεις για την κατάταξη
                     
                  
                  
                     
                        22
                     
                  
                  
                     
                        19
                     
                  
                  
                     
                        26
                     
                  
                  
                     
                        13
                     
                  
                  
                     
                        21
                     
                  
                  
                     
                        7
                     
                  
               
                     
                        Αποφάσεις κατάταξης
                     
                  
                  
                     
                        48
                     
                  
                  
                     
                        35
                     
                  
                  
                     
                        38
                     
                  
                  
                     
                        37
                     
                  
                  
                     
                        29
                     
                  
                  
                     
                        39
                     
                  
               
                     
                        Υποσύνολο
                     
                  
                  
                     
                        80
                     
                  
                  
                     
                        75
                     
                  
                  
                     
                        71
                     
                  
                  
                     
                        64
                     
                  
                  
                     
                        66
                     
                  
                  
                     
                        54
                     
                  
               
                     
                        Σύνολο
                     
                  
                  
                     
                        93
                     
                  
                  
                     
                        84
                     
                  
                  
                     
                        80
                     
                  
                  
                     
                        93
                     
                  
                  
                     
                        110
                     
                  
                  
                     
                        56
                     
                  
               
            
               Η Ένωση είναι ένας από τους σημαντικότερους συντελεστές στο έργο της επιτροπής του ΕΣ, δεδομένου ότι υποβάλλει μεγάλο αριθμό προτάσεων και θεμάτων (ερωτήσεις για την κατάταξη ή διαφορές με τρίτες χώρες, προτάσεις τροποποίησης των επεξηγηματικών σημειώσεων του ΕΣ), οι οποίες ενσωματώνονται τακτικά στην ημερήσια διάταξη της επιτροπής του ΕΣ. 
            
            
               Μέχρι σήμερα έχει υιοθετηθεί μια ευέλικτη και ρεαλιστική προσέγγιση προκειμένου να εξασφαλιστεί η βέλτιστη προετοιμασία, παρουσίαση και η αποτελεσματική υπεράσπιση των θέσεων της Ένωσης στον ΠΟΤ. Πρώτον, οι εμπειρογνώμονες της Επιτροπής για την κατάταξη αναλύουν συστηματικά τα ζητήματα, επανεξετάζουν την πρακτική κατάταξης των κρατών μελών και προετοιμάζουν σχέδια θέσεων. Στη συνέχεια, τα θέματα αυτά συζητούνται με εμπειρογνώμονες από τα κράτη μέλη στο πλαίσιο της ομάδας τελωνειακών εμπειρογνωμόνων και προσαρμόζονται, εφόσον κρίνεται αναγκαίο, με σκοπό τον καθορισμό συντονισμένης θέσης (πριν από την προπαρασκευαστική συνεδρίαση της ομάδας εργασίας της επιτροπής του ΕΣ). Αυτό συμπληρώνεται, εφόσον χρειάζεται, με εξωτερικές διαβουλεύσεις (με τις ευρωπαϊκές εμπορικές ενώσεις ή άλλα ενδιαφερόμενα μέρη) και/ή επιτόπιο συντονισμό.
            
            
               Η αποτελεσματική συμμετοχή της Ένωσης στην επιτροπή του ΕΣ απαιτεί εντατική και αποδοτική συνεργασία μεταξύ των θεσμικών οργάνων. Αυτό ισχύει ιδίως λόγω του μεγάλου όγκου και του άκρως τεχνικού χαρακτήρα των ζητημάτων που πραγματεύεται η επιτροπή του ΕΣ. Επιπλέον, το χρονοδιάγραμμα μεταξύ της διαθεσιμότητας των εγγράφων και της πραγματικής συζήτησης στις συνεδριάσεις της επιτροπής του ΕΣ είναι πολύ περιορισμένο. 
            
            
               Σύμφωνα με τον εσωτερικό κανονισμό της επιτροπής του ΕΣ (κανόνας 10), η Γραμματεία πρέπει να λαμβάνει τα στοιχεία που υποβάλλουν τα μέλη τουλάχιστον οκτώ εβδομάδες πριν από την έναρξη της συνόδου. Σε αντίθετη περίπτωση, εγγράφονται σε πρόσθετο κατάλογο και εναπόκειται στην επιτροπή του ΕΣ να αποφασίσει εάν θα τα συμπεριλάβει ή όχι στην ημερήσια διάταξη. Ο παραπάνω κανόνας τηρείται. Ωστόσο, όσον αφορά τη διαθεσιμότητα των εγγράφων εργασίας που καταρτίζει η Γραμματεία του ΠΟΤ, στον ίδιο κανόνα του εσωτερικού κανονισμού αναφέρεται ότι «κατ’ αρχήν, όλα τα βασικά έγγραφα εργασίας θα πρέπει να αποστέλλονται στα μέλη της επιτροπής τουλάχιστον 30 ημέρες πριν από την ημερομηνία έναρξης της συνόδου».
                   Όπως έχει διαπιστωθεί στην πράξη, πολύ συχνά ο κανόνας αυτός δεν τηρείται, παρά τα επανειλημμένα αιτήματα προς τη Γραμματεία του ΠΟΤ. Επιπλέον, και στο βαθμό που τηρείται ο παραπάνω κανόνας και τα βασικά έγγραφα είναι διαθέσιμα εντός της προαναφερόμενης προθεσμίας, μπορούν να διατίθενται συμπληρωματικά έγγραφα σε μεταγενέστερη ημερομηνία. Τα νέα αυτά έγγραφα μπορεί να παρέχουν σημαντικές πρόσθετες τεχνικές πληροφορίες, νομική ερμηνεία ή έγγραφο θέσης που υποβάλλουν τα συμβαλλόμενα μέρη ή άλλα ενδιαφερόμενα μέρη, όπως διεθνείς οργανισμοί, με δική τους πρωτοβουλία ή κατόπιν πρόσκλησης της Γραμματείας του ΠΟΤ. 
            
            
               Ο πίνακας 2 δείχνει την τρέχουσα κατάσταση όσον αφορά τη διαθεσιμότητα των εγγράφων εργασίας για την επιτροπή του ΕΣ τα τελευταία τρία έτη.
            
            
               Πίνακας 2 Διαθεσιμότητα εγγράφων εργασίας 
            
            
               Επιτροπή του ΕΣ (2 συνεδριάσεις/έτος)
            
         
         
            
                     
                     
                        Συνεδρίαση
                     
                  
                  
                     
                     
                        Ημερομηνία
                           7
                        
                     
                  
                  
                     
                        Θέματα για λήψη απόφασης
                     
                  
                  
                     
                     
                        Διαθεσιμότητα εγγράφων
                     
                  
               
                     
                  
                  
                     
                  
                  
                     
                  
                  
                     
                        > 30έγγ./συνεδρίαση
                     
                  
                  
                     
                        30-15έγγ./συνεδρίαση
                     
                  
                  
                     
                        < 15έγγ./συνεδρίαση
                     
                  
               
                     
                  
                  
                     
                  
                  
                     
                  
                  
                     
                        Αριθμός
                     
                  
                  
                     
                        %
                     
                  
                  
                     
                        Αριθμός
                     
                  
                  
                     
                        %
                     
                  
                  
                     
                        Αριθμός
                     
                  
                  
                     
                        %
                     
                  
               
                     
                        HSC/59
                     
                  
                  
                     
                        13-24/3/2017
                     
                  
                  
                     
                        74
                     
                  
                  
                     
                        22
                     
                  
                  
                     
                        30
                     
                  
                  
                     
                        46
                     
                  
                  
                     
                        62
                     
                  
                  
                     
                        6
                     
                  
                  
                     
                        8
                     
                  
               
                     
                        HSC/60
                     
                  
                  
                     
                        25/9-6/10/2017
                     
                  
                  
                     
                        78
                     
                  
                  
                     
                        63
                     
                  
                  
                     
                        81
                     
                  
                  
                     
                        14
                     
                  
                  
                     
                        18
                     
                  
                  
                     
                        1
                     
                  
                  
                     
                        1
                     
                  
               
                     
                        HSC/61
                     
                  
                  
                     
                        1-16/3/2018
                     
                  
                  
                     
                        69
                     
                  
                  
                     
                        3
                     
                  
                  
                     
                        4
                     
                  
                  
                     
                        61
                     
                  
                  
                     
                        89
                     
                  
                  
                     
                        5
                     
                  
                  
                     
                        7
                     
                  
               
                     
                        HSC/62
                     
                  
                  
                     
                        13-28/9/2018
                     
                  
                  
                     
                        70
                     
                  
                  
                     
                        50
                     
                  
                  
                     
                        71
                     
                  
                  
                     
                        16
                     
                  
                  
                     
                        23
                     
                  
                  
                     
                        4
                     
                  
                  
                     
                        6
                     
                  
               
                     
                        HSC/63
                     
                  
                  
                     
                        14-29/3/2019
                     
                  
                  
                     
                        64
                     
                  
                  
                     
                        34
                     
                  
                  
                     
                        53
                     
                  
                  
                     
                        28
                     
                  
                  
                     
                        44
                     
                  
                  
                     
                        2
                     
                  
                  
                     
                        3
                     
                  
               
                     
                        HSC/64
                     
                  
                  
                     
                        16-27/9/2019
                     
                  
                  
                     
                        56
                     
                  
                  
                     
                        49
                     
                  
                  
                     
                        87
                     
                  
                  
                     
                        5
                     
                  
                  
                     
                        9
                     
                  
                  
                     
                        2
                     
                  
                  
                     
                        4
                     
                  
               
                     
                        Σύνολο
                     
                  
                  
                     
                  
                  
                     
                        411
                     
                  
                  
                     
                        221
                     
                  
                  
                     
                        54
                     
                  
                  
                     
                        170
                     
                  
                  
                     
                        41
                     
                  
                  
                     
                        20
                     
                  
                  
                     
                        5
                     
                  
               
            
               Οι συνεδριάσεις της επιτροπής του ΕΣ πραγματοποιούνται πάντα αμέσως μετά την προπαρασκευαστική συνεδρίαση της ομάδας εργασίας (η οποία διαρκεί 2 έως 3 ημέρες). Τα έγγραφα για τις συνεδριάσεις της επιτροπής του ΕΣ είναι εν γένει διαθέσιμα 30 έως 15 ημέρες πριν από τη συνεδρίαση. 
            
            
               3.2. Σκοπός και περιεχόμενο της πρότασης
            
            
               Οι επίμαχες αποφάσεις που καταρτίζονται από την επιτροπή του ΕΣ μπορούν να επηρεάσουν με καθοριστικό τρόπο το περιεχόμενο του δικαίου της Ένωσης, ιδίως τον κανονισμό (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, καθώς και τη συνδυασμένη ονοματολογία (ΣΟ) στο παράρτημα του εν λόγω κανονισμού. Οι αποφάσεις κατάταξης, οι γνωμοδοτήσεις για την κατάταξη ή οι τροποποιήσεις των επεξηγηματικών σημειώσεων της ονοματολογίας του ΕΣ χρησιμοποιούνται για τη στήριξη της κατάταξης που προβλέπεται στους εκτελεστικούς κανονισμούς της Επιτροπής σχετικά με την κατάταξη εμπορευμάτων στη ΣΟ, στις επεξηγηματικές σημειώσεις της ΣΟ και στις αποφάσεις κατάταξης που εκδίδουν οι τελωνειακές αρχές των κρατών μελών. Οι τελωνειακές αρχές των κρατών μελών οφείλουν να ανακαλούν τις αποφάσεις κατάταξης εάν δεν είναι πλέον συμβατές με την ερμηνεία της ονοματολογίας του ΕΣ που απορρέει από τις αποφάσεις κατάταξης, τις γνωμοδοτήσεις για την κατάταξη ή τις τροποποιήσεις των επεξηγηματικών σημειώσεων του ΕΣ.
            
            
               Δεδομένου του αριθμού των θεμάτων για τα οποία καλείται να αποφανθεί η επιτροπή του ΕΣ σε κάθε συνεδρίαση, του άκρως τεχνικού χαρακτήρα τους και του περιορισμένου χρονικού διαστήματος για την προετοιμασία της θέσης της Ένωσης, λόγω της σύντομης προθεσμίας για τη διαθεσιμότητα των εγγράφων εργασίας, κρίνεται ότι απαιτείται απόφαση-πλαίσιο του Συμβουλίου δυνάμει του άρθρου 218 παράγραφος 9 της ΣΛΕΕ, με την οποία καθορίζεται η θέση της Ένωσης, με βάση κατευθυντήριες αρχές και κριτήρια, για τη μεγάλη πλειονότητα των στοιχείων για τα οποία καλείται να αποφανθεί η επιτροπή του ΕΣ (δηλαδή επεξηγηματικές σημειώσεις, γνωμοδοτήσεις για την κατάταξη και αποφάσεις κατάταξης, οδηγίες ή άλλες γνωμοδοτήσεις για την ερμηνεία του εναρμονισμένου συστήματος), δεδομένου ότι η έκδοση μεμονωμένων αποφάσεων σύμφωνα με το άρθρο 218 παράγραφος 9 της ΣΛΕΕ δεν θα επέτρεπε την αποτελεσματική και έγκαιρη λειτουργία αυτού του τομέα πολιτικής.
            
            
               Ως εκ τούτου, είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο του ΠΟΤ, με βάση κατευθυντήριες αρχές και κριτήρια, καθώς και τα αναγκαία μέτρα για την εξειδίκευση της θέσης της Ένωσης για κάθε συνεδρίαση, με απόφαση του Συμβουλίου δυνάμει του άρθρου 218 παράγραφος 9 της ΣΛΕΕ, βάσει πρότασης της Επιτροπής. 
            
            
               Για τον σκοπό αυτό, η πρόταση θεσπίζει ένα πλαίσιο στο οποίο απαριθμούνται οι αρχές και τα κριτήρια σύμφωνα με τα οποία καθορίζεται η θέση της Ένωσης. Οι εν λόγω αρχές και τα κριτήρια συνάδουν με την καθιερωμένη τελωνειακή πολιτική και τη νομολογία του Δικαστηρίου της Ευρωπαϊκής Ένωσης για την κατάταξη των εμπορευμάτων κατά την εισαγωγή τους βάσει των αντικειμενικών χαρακτηριστικών και των ιδιοτήτων τους.  
            
            
               Οι θέσεις που πρέπει να ληφθούν εξ ονόματος της Ένωσης θα πρέπει να τηρούν τις αρχές της απλούστευσης και της διευκόλυνσης της δασμολογικής κατάταξης, της συνοχής με τους γενικούς κανόνες για την ερμηνεία του ΕΣ για λόγους ασφάλειας δικαίου, και της προώθησης των βέλτιστων πρακτικών που εκπονεί η Ένωση εν προκειμένω. 
            
            
               Ο καθορισμός των εν λόγω θέσεων θα πρέπει να διέπεται από τα γενικά κριτήρια που ορίζει η σύμβαση του ΕΣ (τους γενικούς κανόνες για την ερμηνεία του ΕΣ) και τα αντικειμενικά χαρακτηριστικά και ιδιότητες των εμπορευμάτων. Θα πρέπει επίσης να λαμβάνονται υπόψη, κατά περίπτωση, ειδικά κριτήρια που προκύπτουν από τη νομολογία του Δικαστηρίου της Ευρωπαϊκής Ένωσης σχετικά με την κατάταξη των εμπορευμάτων, καθώς και από τυχόν οδηγίες για θέματα δασμολογικής κατάταξης που έχουν καταρτιστεί από τον ΠΟΤ (ονοματολογία του ΕΣ και ερμηνεία αυτής, που παρέχεται στις επεξηγηματικές σημειώσεις του ΕΣ, τις γνωμοδοτήσεις για την κατάταξη και τις αποφάσεις κατάταξης που εκδίδει η επιτροπή του ΕΣ) ή από την Ένωση (συνδυασμένη ονοματολογία και ερμηνεία αυτής, που παρέχεται στις επεξηγηματικές σημειώσεις της ΣΟ, στους κανονισμούς ή τις αποφάσεις για την κατάταξη που εκδίδει το Συμβούλιο ή η Επιτροπή ή συμπεράσματα στα οποία έχει καταλήξει η επιτροπή τελωνειακού κώδικα, τμήμα δασμολογικής και στατιστικής ονοματολογίας).
            
            
               Η πρόταση απόφασης-πλαισίου προβλέπει περαιτέρω ότι:
            
            
               - Η Επιτροπή ενημερώνει το Συμβούλιο (ή τα προπαρασκευαστικά του όργανα) αρκετά εγκαίρως πριν από οποιαδήποτε συνεδρίαση του αρμόδιου οργάνου του ΠΟΤ στην οποία μπορεί να ληφθεί απόφαση που καλύπτεται από την απόφαση-πλαίσιο.
            
            
               - Το Συμβούλιο μπορεί, εντός 5 εργάσιμων ημερών από την ημερομηνία κατά την οποία η Επιτροπή ενημέρωσε το Συμβούλιο ή τα προπαρασκευαστικά του όργανα, να εκφράσει τη διαφωνία του με την προτεινόμενη θέση για μία ή περισσότερες από τις μεμονωμένες αποφάσεις για το ΕΣ που πρέπει να ληφθούν.
            
            
               - Για να διαφυλαχθούν τα δικαιώματα της Ένωσης και να αποφευχθεί το ενδεχόμενο να εκδοθεί απόφαση στο πλαίσιο του ΠΟΤ για ένα ζήτημα για το οποίο το Συμβούλιο δεν μπορεί να καταλήξει σε θέση πριν από τη λήξη της προθεσμίας που προβλέπεται στο άρθρο 8 παράγραφος 2 της σύμβασης του ΕΣ, η Επιτροπή μπορεί να ζητήσει εξ ονόματος της Ένωσης να παραπεμφθεί το ζήτημα στο συμβούλιο του ΠΟΤ και, στη συνέχεια, στην επιτροπή του ΕΣ για επανεξέταση. 
            
            
               - Σε περίπτωση που η θέση της Ένωσης επί ενός θέματος διαφέρει ουσιωδώς από την απόφαση που εκδόθηκε από την επιτροπή του ΕΣ, η Επιτροπή υποβάλλει στο Συμβούλιο την εκτίμησή της σχετικά με το κατά πόσον η επίδικη απόφαση της επιτροπής του ΕΣ μπορεί να γίνει δεκτή ή εάν το ζήτημα θα πρέπει να παραπεμφθεί στο Συμβούλιο του ΠΟΤ και, στη συνέχεια, στην επιτροπή του ΕΣ για επανεξέταση, πριν από τη λήξη της προθεσμίας που προβλέπεται στο άρθρο 8 παράγραφος 2 της σύμβασης του ΕΣ. Το Συμβούλιο μπορεί να εκφράσει τη διαφωνία του με την προτεινόμενη θέση για μία ή περισσότερες από τις αντίστοιχες μεμονωμένες αποφάσεις για το ΕΣ. 
            
            
               Σύμφωνα με το άρθρο 218 παράγραφος 10 της ΣΛΕΕ, το Ευρωπαϊκό Κοινοβούλιο θα ενημερωθεί άμεσα και πλήρως.
            
            
               4.Νομική βάση
            
            
               4.1.Αρχές
            
            
               Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»
            
            
               Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
                  8
               .
            
         
         
            
               Ως εκ τούτου, η διαδικαστική νομική βάση της προτεινόμενης απόφασης για τον καθορισμό της θέσης που πρέπει να ληφθεί εξ ονόματος της Ένωσης στο πλαίσιο του ΠΟΤ, όσον αφορά την έγκριση επεξηγηματικών σημειώσεων, γνωμοδοτήσεων για την κατάταξη, άλλων γνωμοδοτήσεων ως καθοδήγηση για την ερμηνεία του ΕΣ σύμφωνα με τη σύμβαση του ΕΣ είναι το άρθρο 218 παράγραφος 9 της ΣΛΕΕ.
            
            
               4.2.Εφαρμογή στην προκειμένη περίπτωση
            
            
               Η επιτροπή του εναρμονισμένου συστήματος και το Συμβούλιο είναι όργανα που έχουν συσταθεί με συμφωνία, και συγκεκριμένα τη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων.
            
            
               Οι πράξεις τις οποίες καλείται να καταρτίσει η επιτροπή του ΕΣ συνιστούν πράξεις που παράγουν έννομα αποτελέσματα. Οι προβλεπόμενες πράξεις, αφού εγκριθούν από το Συμβούλιο, μπορούν να επηρεάσουν με καθοριστικό τρόπο το περιεχόμενο της νομοθεσίας της ΕΕ, και συγκεκριμένα: το παράρτημα 1 του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο, Αυτό οφείλεται στο γεγονός ότι το άρθρο 34 παράγραφος 7 στοιχείο α) σημείο iii) του ενωσιακού τελωνειακού κώδικα
                  9
                ορίζει ότι «οι τελωνειακές αρχές ανακαλούν τις αποφάσεις ΔΔΠ
                  10
                [...] εάν δεν είναι πλέον συμβατές με την ερμηνεία [...] που απορρέει από [...] αποφάσεις κατάταξης, γνώμες κατάταξης ή τροποποιήσεις των επεξηγηματικών σημειώσεων για την ονοματολογία του εναρμονισμένου συστήματος περιγραφής και κωδικοποίησης των εμπορευμάτων που εγκρίθηκαν από την επιτροπή του ΕΣ·». Επιπλέον, οι εν λόγω αποφάσεις που καταρτίζει η επιτροπή του ΕΣ (αποφάσεις κατάταξης, γνωμοδοτήσεις για την κατάταξη ή τροποποιήσεις των επεξηγηματικών σημειώσεων της ονοματολογίας του ΕΣ) χρησιμοποιούνται για τη στήριξη της κατάταξης που προβλέπεται στους εκτελεστικούς κανονισμούς της Επιτροπής σχετικά με την κατάταξη εμπορευμάτων στη συνδυασμένη ονοματολογία (ΣΟ), στις επεξηγηματικές σημειώσεις της ΣΟ και στις αποφάσεις κατάταξης που εκδίδουν οι τελωνειακές αρχές των κρατών μελών.Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
            
            
               Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
            
            
            
               4.3.Ουσιαστική νομική βάση
            
            
               4.3.1.Αρχές
            
            
               Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον στόχο και το περιεχόμενο της προβλεπόμενης πράξης για την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί ως ο/η κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο/η κύριος/-α ή πρωτεύων/-ουσα σκοπός ή συνιστώσα.
            
            
               4.3.2.Εφαρμογή στην προκειμένη περίπτωση
            
            
               Δεδομένου ότι ο κύριος στόχος και το περιεχόμενο της προβλεπόμενης πράξης αφορούν την ερμηνεία του δασμολογίου και τη σύναψη διεθνούς συμφωνίας στον τομέα κοινής εμπορικής πολιτικής, καθώς και την εφαρμογή της ονοματολογίας του ΕΣ και της συνδυασμένης ονοματολογίας της ΕΕ, η ουσιαστική νομική βάση της προτεινόμενης απόφασης είναι τα άρθρα 31, 43 παράγραφος 2 και 207 παράγραφος 4 πρώτο εδάφιο της ΣΛΕΕ.
            
            
               4.4. Συμπέρασμα
            
            
               Η νομική βάση της προτεινόμενης απόφασης θα πρέπει να είναι το άρθρο 31, το άρθρο 43 παράγραφος 2 και το άρθρο 207 παράγραφος 4 πρώτο εδάφιο της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
            
            
               5.Δημοσιονομικές επιπτώσεις 
            
            
               Η πρόταση δεν έχει καμία επίπτωση στον προϋπολογισμό της Ευρωπαϊκής Ένωσης. 
            
            
               6.Δημοσίευση της προβλεπόμενης πράξης
            
            
               Ναι
            
            
               2020/0080 (NLE)
            
            
               Πρόταση
            
            
               ΑΠΟΦΑΣΗ ΤΟΥ ΣΥΜΒΟΥΛΙΟΥ
            
         
         
            
               σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Παγκόσμιου Οργανισμού Τελωνείων (ΠΟΤ) όσον αφορά την έγκριση επεξηγηματικών σημειώσεων, γνωμοδοτήσεων για την κατάταξη ή άλλων γνωμοδοτήσεων για την ερμηνεία του εναρμονισμένου συστήματος και συστάσεων για την εξασφάλιση της ομοιομορφίας στην ερμηνεία του εναρμονισμένου συστήματος βάσει της σύμβασης για το εναρμονισμένο σύστημα
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 31, το άρθρο 43 παράγραφος 2 και το άρθρο 207 παράγραφος 4 πρώτο εδάφιο, σε συνδυασμό με το άρθρο 218 παράγραφος 9,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Με την απόφαση 87/369/ΕΟΚ του Συμβουλίου
                  11
               , η Ένωση ενέκρινε τη διεθνή σύμβαση για το εναρμονισμένο σύστημα περιγραφής και κωδικοποίησης των εμπορευμάτων, καθώς και το τροποποιητικό της πρωτόκολλο
                  12
                (σύμβαση του ΕΣ), με το οποίο συστάθηκε η επιτροπή του εναρμονισμένου συστήματος (επιτροπή του ΕΣ — HSC). 
            
            
               (2)Σύμφωνα με το άρθρο 7 παράγραφος 1 της σύμβασης του ΕΣ, η επιτροπή του ΕΣ είναι, μεταξύ άλλων, αρμόδια για τη σύνταξη επεξηγηματικών σημειώσεων, γνωμοδοτήσεων για την κατάταξη ή άλλων γνωμοδοτήσεων για την ερμηνεία του εναρμονισμένου συστήματος και συστάσεων για να εξασφαλίσει την ομοιομορφία της ερμηνείας και εφαρμογής του εναρμονισμένου συστήματος.
            
            
               (3)Σύμφωνα με το άρθρο 8 παράγραφος 2 της σύμβασης του ΕΣ, οι επεξηγηματικές σημειώσεις, οι γνωμοδοτήσεις για την κατάταξη, οι άλλες γνωμοδοτήσεις για την ερμηνεία του εναρμονισμένου συστήματος και οι συστάσεις για την εξασφάλιση της ομοιομορφίας στην ερμηνεία και εφαρμογή του εναρμονισμένου συστήματος, τις οποίες προετοίμασε η επιτροπή του ΕΣ σε μια σύνοδό της (εφεξής, «αποφάσεις της επιτροπής του ΕΣ»), θεωρούνται ότι έχουν εγκριθεί από το Συμβούλιο του ΠΟΤ εάν, το αργότερο μέχρι το τέλος του δεύτερου μήνα που ακολουθεί τον μήνα κατά τον οποίο έληξε η συνεδρίαση κατά τη διάρκεια της οποίας εγκρίθηκαν, κανένα συμβαλλόμενο μέρος στη σύμβασης του ΕΣ δεν έχει υποβάλει στη Γενική Γραμματεία του ΠΟΤ αίτηση για να παραπεμφθεί το θέμα στο Συμβούλιο του ΠΟΤ.
            
            
               (4)Σύμφωνα με το άρθρο 8 παράγραφος 3 της σύμβασης του ΕΣ, όταν ένα θέμα παραπέμπεται στο Συμβούλιο σύμφωνα με τις διατάξεις της παραγράφου 2 του εν λόγω άρθρου, το Συμβούλιο εγκρίνει τις εν λόγω επεξηγηματικές σημειώσεις, γνωμοδοτήσεις για την κατάταξη, άλλες γνωμοδοτήσεις ή συστάσεις, εκτός εάν ένα κράτος μέλος του Συμβουλίου που είναι συμβαλλόμενο μέρος στην παρούσα σύμβαση ζητήσει την επανεξέταση του συνόλου ή μέρους τους από την επιτροπή.
            
            
               (5)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο του ΠΟΤ όσον αφορά την έγκριση επεξηγηματικών σημειώσεων, γνωμοδοτήσεων για την κατάταξη ή άλλων γνωμοδοτήσεων για την ερμηνεία του εναρμονισμένου συστήματος και συστάσεων για την εξασφάλιση της ομοιομορφίας στην ερμηνεία της σύμβασης του ΕΣ, δεδομένου ότι οι επίμαχες αποφάσεις που εκπονεί η επιτροπή του ΕΣ μπορούν να επηρεάσουν με καθοριστικό τρόπο το περιεχόμενο του δικαίου της Ένωσης, και συγκεκριμένα τον κανονισμό (ΕΟΚ) αριθ. 2658/87 του Συμβουλίου.
            
            
               (6)Είναι προς το συμφέρον της Ένωσης να καθοριστούν οι θέσεις που διατυπώνει η Ένωση στην επιτροπή του ΕΣ σύμφωνα με τις αρχές, τα κριτήρια και τον προσανατολισμό που διέπουν τη δασμολογική κατάταξη των εμπορευμάτων. Είναι επίσης προς το συμφέρον της Ένωσης οι εν λόγω θέσεις να καθορίζονται ταχέως, ώστε η Ένωση να είναι σε θέση να ασκεί τα δικαιώματά της στην επιτροπή του ΕΣ.
            
            
               (7)Για να διαφυλαχθούν τα δικαιώματα της Ένωσης, η Επιτροπή θα πρέπει επίσης να μπορεί να ζητήσει, εξ ονόματος της Ένωσης, να παραπεμφθεί ένα θέμα στο συμβούλιο του ΠΟΤ και, στη συνέχεια, στην επιτροπή του ΕΣ για επανεξέταση σύμφωνα με το άρθρο 8 παράγραφος 3 της σύμβασης ΕΣ, προκειμένου να αποφευχθεί το ενδεχόμενο να εκδοθεί απόφαση για ένα ζήτημα επί του οποίου το Συμβούλιο είτε δεν μπορεί να καταλήξει σε θέση πριν από τη λήξη της προθεσμίας που προβλέπεται στο άρθρο 8 παράγραφος 2 της σύμβασης του ΕΣ, είτε έχει καταλήξει σε θέση που διαφέρει ουσιωδώς από την απόφαση που εκδόθηκε από την επιτροπή του ΕΣ.
            
            
               (8)Δεδομένου του εξελισσόμενου και άκρως τεχνικού χαρακτήρα της κατάταξης εμπορευμάτων βάσει της σύμβασης του ΕΣ, του μεγάλου όγκου ζητημάτων που εξετάζονται στις δύο ετήσιες συνεδριάσεις της επιτροπής του ΕΣ, καθώς και του σύντομου χρονικού διαστήματος που είναι διαθέσιμο για την εξέταση εγγράφων που εκδίδονται από τη Γραμματεία του ΠΟΤ και/ή τα συμβαλλόμενα μέρη κατά την προετοιμασία των συνεδριάσεων της επιτροπής του ΕΣ και της επακόλουθης ανάγκης να ληφθούν υπόψη από την Ένωση οι νέες εξελίξεις, συμπεριλαμβανομένων των νέων τεχνικών και άλλων σχετικών πληροφοριών που παρουσιάζονται πριν ή κατά τη διάρκεια των συνεδριάσεων της επιτροπής του ΕΣ, θα πρέπει να θεσπιστούν τα αναγκαία μέτρα για την εξειδίκευση της θέσης της Ένωσης, σύμφωνα με την αρχή της καλόπιστης συνεργασίας μεταξύ των θεσμικών οργάνων της Ένωσης που κατοχυρώνεται στο άρθρο 13 παράγραφος 2 της Συνθήκης για την Ευρωπαϊκή Ένωση,
            
            
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
            
            
               Άρθρο 1
            
            
               Η θέση που πρέπει να ληφθεί, εξ ονόματος της Ένωσης, για την έγκριση επεξηγηματικών σημειώσεων, γνωμοδοτήσεων για την κατάταξη ή άλλων γνωμοδοτήσεων για την ερμηνεία του εναρμονισμένου συστήματος και συστάσεων για την εξασφάλιση της ομοιομορφίας στην ερμηνεία του εναρμονισμένου συστήματος βάσει της σύμβασης για το εναρμονισμένο σύστημα, καθώς και για την κατάρτιση των εν λόγω πράξεων στο πλαίσιο του Παγκόσμιου Οργανισμού Τελωνείων, καθορίζεται στο παράρτημα I.
            
            
               Άρθρο 2
            
            
               Η εξειδίκευση της θέσης που πρέπει να λάβει η Ένωση δυνάμει του άρθρου 1 διενεργείται σύμφωνα με το παράρτημα II.
            
            
               Άρθρο 3
            
            
               Η παρούσα απόφαση απευθύνεται στην Επιτροπή.
            
         
         
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
         
         
            
                  
                     (1)
                  
                        Από τη θέσπισή της το 1988, η ονοματολογία του ΕΣ έχει αναθεωρηθεί έξι φορές. Οι εν λόγω αναθεωρήσεις τέθηκαν σε ισχύ το 1996, το 2002, το 2007, το 2012 και το 2017. Η έκτη αναθεώρηση θα αρχίσει να ισχύει το 2022.
               
               
                  
                     (2)
                  
                        Απόφαση 87/369 του Συμβουλίου, της 7ης Απριλίου 1987, για τη σύναψη της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων, καθώς και του τροποποιητικού της πρωτοκόλλου (ΕΕ L 198 της 20.7.1987, σ. 1).
               
               
                  
                     (3)
                  
                        ΕΕ L 269 της 10.10.2013, σ. 1.
               
               
                  
                     (4)
                  
                        Προσωρινή έγκριση της σύστασης για το ΕΣ 2022
               
               
                  
                     (5)
                  
                        Συμπεριλαμβανομένης της προπαρασκευαστικής συνεδρίασης της ομάδας εργασίας του ΕΣ
               
               
                  
                     (6)
                  
                        Οι τροποποιήσεις της ονοματολογίας του ΕΣ ακολουθούν ξεχωριστή διαδικασία λήψης αποφάσεων και δεν καλύπτονται από την παρούσα πρόταση.
               
               
                  
                     (7)
                  
                        Συμπεριλαμβανομένης της προπαρασκευαστικής συνεδρίασης της ομάδας εργασίας του ΕΣ
               
               
                  
                     (8)
                  
                        Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, υπόθεση C-399/12, ECLI:EU:C:2014:2258, σκέψεις 61 έως 64. 
               
               
                  
                     (9)
                  
                        Κανονισμός (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα, ΕΕ L 269 της 10.10.2013, σ. 1.
               
               
                  
                     (10)
                  
                        Δεσμευτικές δασμολογικές πληροφορίες: αποφάσεις κατάταξης που εκδίδουν εκ των προτέρων οι τελωνειακές διοικήσεις προς οικονομικούς φορείς, για να εξασφαλιστεί η ασφάλεια δικαίου σχετικά με την κατάταξη και τη δασμολογική μεταχείριση που εφαρμόζονται στα εμπορεύματα τα οποία προορίζονται για εισαγωγή ή εξαγωγή. 
               
               
                  
                     (11)
                  
                        Απόφαση 87/369/ΕΟΚ του Συμβουλίου, της 7ης Απριλίου 1987, για τη σύναψη της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων, καθώς και του τροποποιητικού της πρωτοκόλλου (
                  
                     ΕΕ L 198 της 20.7.1987, σ. 1
                  
                  ).
               
               
                  
                     (12)
                  
                        ΕΕ L 198 της 20.7.1987, σ. 3.
               
            
      
    ---documentbreak--- 
      
         
               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 15.5.2020
            COM(2020) 196 final
            ΠΑΡΑΡΤΗΜΑΤΑ
            της
            πρότασης απόφασης του Συμβουλίου
            σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο του Παγκόσμιου Οργανισμού Τελωνείων (ΠΟΤ) όσον αφορά την έγκριση επεξηγηματικών σημειώσεων, γνωμοδοτήσεων για την κατάταξη ή άλλων γνωμοδοτήσεων για την ερμηνεία του εναρμονισμένου συστήματος και συστάσεων για την εξασφάλιση της ομοιομορφίας στην ερμηνεία του εναρμονισμένου συστήματος βάσει της σύμβασης για το εναρμονισμένο σύστημα
            
               
         
         
            
               ΠΑΡΑΡΤΗΜΑ I
            
            
               Η θέση που πρέπει να ληφθεί εξ ονόματος της Ένωσης στον Παγκόσμιο Οργανισμό Τελωνείων
            
            
               1. ΑΡΧΕΣ
            
            
               Στο πλαίσιο του ΠΟΤ, η Ένωση:
            
            
               α)
                     προωθεί, συμβάλλει και διευκολύνει την δασμολογική κατάταξη των εμπορευμάτων και την ομοιόμορφη ερμηνεία και εφαρμογή του ΕΣ, καθώς και τη σταδιακή εξάλειψη των υποθέσεων και των διαφορών που αφορούν αποκλίνουσες ερμηνείες του ΕΣ·
            
            
               β)
                     καταβάλλει προσπάθειες με σκοπό τη δέουσα συμμετοχή των ενδιαφερόμενων φορέων κατά την προπαρασκευαστική φάση των αποφάσεων της επιτροπής του ΕΣ και διασφαλίζει ότι οι αποφάσεις που εγκρίνονται στο πλαίσιο της επιτροπής του ΕΣ είναι σύμφωνες με τη σύμβαση του ΕΣ·
            
            
               γ)
                     διασφαλίζει ότι τα μέτρα που θεσπίζονται στον ΠΟΤ συνάδουν με τους γενικούς κανόνες για την ερμηνεία του ΕΣ·
            
            
               δ)
                     προωθεί θέσεις που συνάδουν με τις βέλτιστες πρακτικές που έχει αναπτύξει η Ένωση στη συγκεκριμένη περιοχή·  
            
            
               ε) 
                     προωθεί την απλούστευση και τον εκσυγχρονισμό της ονοματολογίας του ΕΣ ανάλογα με την εξέλιξη των αναγκών των χρηστών και την ανάπτυξη νέων τεχνολογιών·
            
            
               στ)
                     διασφαλίζει τη συνοχή με τις άλλες πολιτικές και τις διεθνείς δεσμεύσεις της.
            
            
               2. ΚΡΙΤΗΡΙΑ
            
            
               Οι θέσεις που πρέπει να ληφθούν εξ ονόματος της Ένωσης στο πλαίσιο του ΠΟΤ καθορίζονται σύμφωνα με τα ακόλουθα: 
            
            
               α)Γενικά κριτήρια:
            
            
               –την αρχή ότι, χάριν της ασφάλειας δικαίου και προς διευκόλυνση των ελέγχων, το αποφασιστικό κριτήριο για τη δασμολογική κατάταξη των εμπορευμάτων πρέπει γενικά να αναζητείται στα αντικειμενικά τους χαρακτηριστικά και τις αντικειμενικές τους ιδιότητες, όπως καθορίζονται στο κείμενο των αντίστοιχων κλάσεων του ΕΣ και των σημειώσεων του τμήματος ή του κεφαλαίου,
            
            
               –τους γενικούς κανόνες για την ερμηνεία του ΕΣ, όπως παρατίθενται στο παράρτημα της σύμβασης του ΕΣ
                  1
               .
            
            
               Κατά περίπτωση, λαμβάνονται υπόψη τα ακόλουθα:
            
            
               β)Ειδικά κριτήρια:
            
            
               -
                     η νομολογία του Δικαστηρίου της Ευρωπαϊκής Ένωσης σχετικά με τη δασμολογική κατάταξη εμπορευμάτων, 
            
            
               -
                     η ονοματολογία του ΕΣ και οι επεξηγηματικές σημειώσεις του ΕΣ, οι γνωμοδοτήσεις για την κατάταξη και αποφάσεις της επιτροπής του ΕΣ,
            
         
         
            
               -
                     οι διακρίσεις της Συνδυασμένης Ονοματολογίας (ΣΟ)
                  2
                και οι επεξηγηματικές σημειώσεις της ΣΟ, 
            
            
               -
                     κανονισμοί και αποφάσεις κατάταξης που εγκρίνονται από το Συμβούλιο ή την Επιτροπή, 
            
            
               -
                     συμπεράσματα της επιτροπής τελωνειακού κώδικα, τμήμα δασμολογικής και στατιστικής ονοματολογίας,
            
            
               -
                     και οποιεσδήποτε άλλες οδηγίες σχετικά με την δασμολογική κατάταξη των εμπορευμάτων που έχουν εκπονηθεί από τα θεσμικά όργανα υπό μορφή νομικών πράξεων ή κατευθυντήριων γραμμών. 
            
            
               3. ΠΡΟΣΑΝΑΤΟΛΙΣΜΟΙ
            
            
               Σύμφωνα με τις προαναφερθείσες αρχές και κριτήρια, η Ένωση επιδιώκει, κατά περίπτωση, να στηρίζει στο πλαίσιο του ΠΟΤ την έγκριση των αποφάσεων με αντικείμενο:
            
            
               α)
                     να προτείνει και να προετοιμάζει επεξηγηματικές σημειώσεις, γνωμοδοτήσεις για την κατάταξη ή άλλες γνωμοδοτήσεις ως οδηγίες για την ερμηνεία του εναρμονισμένου συστήματος·
            
            
               β) 
                     να καταρτίζει συστάσεις για την εξασφάλιση της ομοιομορφίας στην ερμηνεία και την εφαρμογή του εναρμονισμένου συστήματος·
            
            
               ΠΑΡΑΡΤΗΜΑ IΙ
            
            
               Εξειδίκευση της θέσης της Ένωσης που πρέπει να ληφθεί στον Παγκόσμιο Οργανισμό Τελωνείων
            
            
               Πριν από κάθε συνεδρίαση της επιτροπής του ΕΣ, όταν το όργανο αυτό καλείται να εγκρίνει αποφάσεις που παράγουν έννομα αποτελέσματα στην Ένωση, γίνονται οι απαραίτητες ενέργειες ώστε η θέση που θα διατυπωθεί εξ ονόματος της Ένωσης να λαμβάνει υπόψη τις τελευταίες τεχνικές και λοιπές σχετικές πληροφορίες που διαβιβάζονται στην Επιτροπή, σύμφωνα με τις αρχές, τα κριτήρια και τους προσανατολισμούς που παρατίθενται στο παράρτημα I.
            
            
               Για τον σκοπό αυτό και βάσει των εν λόγω πληροφοριών, η Επιτροπή διαβιβάζει εγκαίρως στο Συμβούλιο ή στα προπαρασκευαστικά του όργανα, πριν από κάθε συνεδρίαση της επιτροπής του ΕΣ που αναφέρεται στην ανωτέρω παράγραφο, έγγραφο στο οποίο παρατίθενται τα στοιχεία της προτεινόμενης εξειδίκευσης της θέσης της Ένωσης. Εντός 5 εργάσιμων ημερών από την ημερομηνία κατά την οποία η Επιτροπή ενημέρωσε το Συμβούλιο ή τα προπαρασκευαστικά του όργανα, το Συμβούλιο μπορεί να εκφράσει τη διαφωνία του με την προτεινόμενη θέση για μία ή περισσότερες από τις εν λόγω μεμονωμένες αποφάσεις για το ΕΣ.
            
            
               Για να διαφυλαχθούν τα δικαιώματα της Ένωσης και να αποφευχθεί το ενδεχόμενο να εκδοθεί απόφαση στο πλαίσιο του ΠΟΤ για ένα ζήτημα για το οποίο το Συμβούλιο δεν μπορεί να καταλήξει σε θέση πριν από τη λήξη της προθεσμίας που προβλέπεται στο άρθρο 8 παράγραφος 2 της σύμβασης του ΕΣ, η Επιτροπή ζητεί εξ ονόματος της Ένωσης να παραπεμφθεί το ζήτημα στο συμβούλιο του ΠΟΤ και, στη συνέχεια, στην επιτροπή του ΕΣ για επανεξέταση σύμφωνα με το άρθρο 8 παράγραφος 3 της σύμβασης του ΕΣ.
            
            
               Σε περιπτώσεις στις οποίες η θέση της Ένωσης διαφέρει σημαντικά από την απόφαση που έχει εγκρίνει η επιτροπή  του ΕΣ, η Επιτροπή, εγκαίρως πριν από τη λήξη της προθεσμίας που προβλέπεται στο άρθρο 8 παράγραφος 2 της σύμβασης του ΕΣ, διαβιβάζει στο Συμβούλιο ή στα προπαρασκευαστικά του όργανα έγγραφο στο οποίο αναφέρεται αν οι επίμαχες αποφάσεις μπορούν να γίνουν δεκτές ή εάν το ζήτημα πρέπει να παραπεμφθεί στο Συμβούλιο του ΠΟΤ και στην επιτροπή του ΕΣ για επανεξέταση σύμφωνα με το άρθρο 8 παράγραφος 3 της σύμβασης του ΕΣ. Εντός 10 εργάσιμων ημερών από την ημερομηνία κατά την οποία η Επιτροπή ενημέρωσε το Συμβούλιο ή τα προπαρασκευαστικά του όργανα, το Συμβούλιο μπορεί να εκφράσει τη διαφωνία του με την προτεινόμενη θέση για μία ή περισσότερες από τις μεμονωμένες αποφάσεις της επιτροπής του ΕΣ που πρόκειται να εγκριθούν στο πλαίσιο του ΠΟΤ.
            
         
         
            
                  
                     (1)
                  
                        Απόφαση 87/369/ΕΟΚ του Συμβουλίου, της 7ης Απριλίου 1987, για τη σύναψη της διεθνούς σύμβασης για το εναρμονισμένο σύστημα περιγραφής και κωδικοποίησης των εμπορευμάτων, καθώς και του τροποποιητικού της πρωτοκόλλου (ΕΕ L 198 της 20.7.1987, σ. 1).
               
               
                  
                     (2)
                  
                        Κανονισμός (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο, EE L 256 της 7.9.1987, σ. 1.